***ΓΕΝΙΚΟ ΛΥΚΕΙΟ ΜΥΡΙΝΑΣ***

***Λ. ΔΗΜΟΚΡΑΤΙΑΣ 16 , Τ.Κ. 81400 , ΜΥΡΙΝΑ***

***ΤΗΛ. 2254025560 - FAX 2254024553 Μύρινα, 13-10-2017***

***e-mail : mail@lyk-myrin.les.sch.gr***

**ΑΝΑΡΤΗΣΗ**

***ΘΕΜΑ* : « Πρόσκληση εκδήλωσης ενδιαφέροντος για πολυήμερη εκδρομή στη**

**Θεσσαλονίκη και στο Βόλο -Πήλιο»**

Το ΓΕΛ Μύρινας προτίθεται να πραγματοποιήσει πολυήμερη εκδρομή της Γ΄ τάξης στις πόλεις ***Θεσσαλονίκη*** και  ***Βόλο-Πήλιο*** από ***Τετάρτη 22/11/2017*** έως και ***Τρίτη 28/11/2017*** .

Καλούμε , σύμφωνα με την υπ.΄ αριθμ. 129287/Γ2 /2011 ΥΑ ( ΦΕΚ 2769 /τ. Β΄ / 2-12-2011 ) , τα ενδιαφερόμενα ταξιδιωτικά γραφεία να υποβάλουν κλειστές προσφορές στο σχολείο ,

**μέχρι Δευτέρα 23 Οκτωβρίου 2017 , ώρα 12.30 το μεσημέρι .**

Οι προσφορές θα είναι κλειστές και σε αυτές θα αναγράφεται το συνολικό κόστος και η επιβάρυνση ανά μαθητή , καθώς και το όνομα και η κατηγορία του ξενοδοχείου.

**Αριθμός μαθητών : 62-67**

**Αριθμός συνοδών καθηγητών : 5**

**Ημερομηνία πραγματοποίησης εκδρομής : *22/11/2017*** έως και  ***28/11/2017*** .

**Προορισμός :**  Θεσσαλονίκη και Βόλος-Πήλιο( και μετακινήσεις σύμφωνα με το πρόγραμμα που ακολουθεί ) .

**Διανυκτερεύσεις** : Τέσσερις (4) διανυκτερεύσεις στη Θεσσαλονίκη . Δυο (2) διανυκτερεύσεις στο Βόλο .

***Μεταφορικά μέσα - προδιαγραφές :***

1. Πλοίο από το λιμάνι της Μύρινας ως το λιμάνι της Καβάλας την ***Τετάρτη 22/11/2017*** και ώρα  ***15.30 μ.μ***. και από το λιμάνι της Καβάλας προς το λιμάνι της Μύρινας τη ***Τρίτη 28/11/2017*** και ώρα ***16.00 μ.μ***. ( Σε οικονομική θέση ) .
2. Λεωφορείο για μετακίνηση των μαθητών από Καβάλα προς Θεσσαλονίκη και Βόλο και το αντίστροφο επιστροφή από Θεσσαλονίκη και Βόλο-Πήλιο προς Καβάλα.
3. Λεωφορείο στη διάθεση των μαθητών σε όλη τη διάρκεια της ημέρας για επισκέψεις, εκδρομές και βραδινές εξόδους .
4. Το λεωφορείο πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κ.λ.π.), καθώς και να πληροί όλες τις προϋποθέσεις ασφάλειας για μετακίνηση των μαθητών (ζώνες ασφάλειας, έμπειροι οδηγοί κ.λ.π.).
5. Το λεωφορείο πρέπει να είναι στη διάθεση των μαθητών σε όλη τη διάρκεια της εκδρομής , χωρίς επιπλέον κόστος για αυτούς .

***Προδιαγραφές ξενοδοχείου :***

* 1. Ξενοδοχεία κατηγορίας τουλάχιστον τριών αστέρων, που να βρίσκονται κατά προτίμηση στο

κέντρο των πόλεων.

* 1. Να υπάρχει θέρμανση και ζεστό νερό στα δωμάτια.
  2. Πρωινό και ημιδιατροφή .
  3. Τα δωμάτια να είναι δίκλινα και τρίκλινα για τους μαθητές και μονόκλινα για τους καθηγητές.
  4. Στην προσφορά του Ταξιδιωτικού Γραφείου πρέπει απαραίτητα να αναγράφεται το όνομα του ξενοδοχείου , καθώς και ο ακριβής αριθμός δίκλινων και τρίκλινων δωματίων.

***Επιπρόσθετες απαιτήσεις :***

1. **Ασφάλιση Ευθύνης Διοργανωτή** σύμφωνα με την κείμενη νομοθεσία .
2. **Ασφάλιση** που να καλύπτει τα έξοδα σε περίπτωση **ατυχήματος ή ασθένειας**.
3. Με κάθε προσφορά , να κατατεθεί στο σχολείο από το ταξιδιωτικό γραφείο και **Υπεύθυνη Δήλωση** ότι διαθέτει ειδικό σήμα λειτουργίας το οποίο βρίσκεται σε ισχύ.
4. Το σχολείο διατηρεί το δικαίωμα για οποιαδήποτε διευκρίνιση σχετικά με την εκδρομή από τα ταξιδιωτικά γραφεία που θα εκδηλώσουν ενδιαφέρον.
5. Εφόσον για κάποια σοβαρή αιτία (φυσική καταστροφή κλπ) δεν πραγματοποιηθεί η εκδρομή , το σχολείο διατηρεί το δικαίωμα να ζητήσει την επιστροφή ολόκληρου του ποσού της προκαταβολής.
6. Σε περίπτωση τροποποίησης των δρομολογίων ή απεργίας των πλοίων να υπάρξει αντίστοιχη τροποποίηση των ημερομηνιών της εκδρομής, χωρίς επιπλέον οικονομική επιβάρυνση.
7. Σε περίπτωση που το πρακτορείο αθετήσει την συμφωνία, υποχρεούται να επιστρέψει ολόκληρο το ποσό των χρημάτων που έχει λάβει.
8. Συνοδεία ξεναγού κατά την επίσκεψη στα αξιοθέατα της Θεσσαλονίκης και κατά την επίσκεψη στη Βεργίνα και στο Μουσείο Βασιλικών Τάφων.

***ΠΡΟΓΡΑΜΜΑ ΠΟΛΥΗΜΕΡΗΣ ΕΚΔΡΟΜΗΣ Γ΄ ΓΕΛ ΜΥΡΙΝΑΣ 2017 -18***

***ΣΤΗ ΘΕΣΣΑΛΟΝΙΚΗ - ΒΟΛΟΣ/ΠΗΛΙΟ , 22/11/2017 - 28/11/2017***

***Τετάρτη 22/11*:** Αναχώρηση από το λιμάνι της Μύρινας στη Λήμνο, την Τετάρτη 22/11, ώρα 15.30 μ.μ. με το πλοίο Νήσος Μύκονος. Άφιξη στην Καβάλα στις 19.00 μ.μ. περίπου. Άμεση αναχώρηση για Θεσσαλονίκη. Άφιξη στη Θεσσαλονίκη στις 21.00 μ.μ. περίπου. Τακτοποίηση στο ξενοδοχείο και δείπνο. Σύντομη βόλτα στην πόλη.

***Πέμπτη 23/11*:** Πρωινό στο ξενοδοχείο. Περιήγηση στην πόλη της Θεσσαλονίκης με συνοδεία ξεναγού και επίσκεψη στα αξιοθέατα (Άγιος Δημήτριος – Άνω Πόλη – Κάστρα – Αγ. Νικόλαος Ορφανός – Ροτόντα - Λευκός Πύργος - Ομπρέλες του Ζογγολόπουλου - άγαλμα του Μ. Αλεξάνδρου κλπ.). Ελεύθερος χρόνος. Επίσκεψη στο Ολυμπιακό Μουσείο Αθλητισμού. Δείπνο στο ξενοδοχείο. Βραδινή έξοδος.

***Παρασκευή 24/11*:** Πρωινό στο ξενοδοχείο. Εκπαιδευτική επίσκεψη στο Κέντρο Διάδοσης Επιστημών και Τεχνολογίας ΝΟΗΣΙΣ (Πλανητάριο – Κοσμοθέατρο – Μουσείο Τεχνολογίας – Προσομοιωτής). Αμέσως μετά, μετάβαση στο γειτονικό εμπορικό κέντρο Mediterranean Cosmos. Επιστροφή στο ξενοδοχείο για δείπνο. Επίσκεψη σε θέατρο για παρακολούθηση θεατρικής παράστασης.

***Σάββατο 25/11 :*** Πρωινό στο ξενοδοχείο. Εκπαιδευτική επίσκεψη στη Βεργίνα και στο Μουσείο των Μακεδονικών Βασιλικών Τάφων, συνοδεία ξεναγού. Αμέσως μετά, σύντομη βόλτα στη Βέροια. Επιστροφή στη Θεσσαλονίκη. Επίσκεψη στο Μουσείο Φωτογραφίας. Επιστροφή στο ξενοδοχείο για μεσημεριανό φαγητό. Επίσκεψη σε κινηματογράφο για παρακολούθηση ταινίας. Βραδινή έξοδος.

***Κυριακή 26/11 :*** Πρωινό στο ξενοδοχείο. Αναχώρηση στις 11.00 π.μ. περίπου από Θεσσαλονίκη με προορισμό την πόλη του Βόλου. Στάση για καφέ και σύντομη βόλτα στο παραδοσιακό χωριό του Παλαιού Παντελεήμονα. Άφιξη στο Βόλο. Περιήγηση στην πόλη και στα αξιοθέατα. Επίσκεψη στην αερολέσχη Βόλου. Τακτοποίηση στο ξενοδοχείο και δείπνο. Βραδινή έξοδος.

***Δευτέρα 27/11:*** Πρωινό στο ξενοδοχείο. Αναχώρηση το πρωί για Πήλιο (Μακρυνίτσα, Πορταριά, Τσαγκαράδα, χιονοδρομικό κέντρο Χάνια κλπ). Επίσκεψη σύντομη στο δάσος των Κενταύρων. Επιστροφή στο Βόλο. Μεσημεριανό γεύμα σε εστιατόριο. Εκπαιδευτική επίσκεψη στο εργοστάσιο αναψυκτικών της ΕΨΑ ή στο εργοστάσιο μπισκότων ΠΑΠΑΔΟΠΟΥΛΟΥ. Επιστροφή στο ξενοδοχείο για ξεκούραση και δείπνο. Προετοιμασία αποσκευών για την αναχώρηση την επόμενη μέρα.

***Τρίτη 28/11:*** Πρωινό στο ξενοδοχείο. Αναχώρηση από το Βόλο για την Καβάλα με μια ενδιάμεση στάση. Άφιξη στην Καβάλα στις 14.30 μ.μ περίπου. Μεσημεριανό γεύμα. Αναχώρηση από το λιμάνι της Καβάλας για το λιμάνι της Μύρινας στις 16.00 μ.μ. με το πλοίο Πήγασος. Άφιξη στη Μύρινα στις 20.30 μ.μ. περίπου.

**Η Διευθύντρια Ο υπεύθυνος καθηγητής**

**Τζαννή Βασιλική Ρίζος Αλέξιος**